Diari Oficial de la Generalitat Valenciana


Sumari del DOGV 6282, del 04-06-2010 (2010/6097)

RESOLUCIÓ de 6 de maig de 2010, de la Conselleria d'Educació, per la qual s'acorda la revocació de l'autorització per incompliment dels requisits mínims del Centre Privat d'Educació Infantil Juntos, de València.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6282

Data del DOGV
:   04-06-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/6097


Data del document
:   06-05-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 6 de maig de 2010, de la Conselleria d'Educació, per la qual s'acorda la revocació de l'autorització per incompliment dels requisits mínims del Centre Privat d'Educació Infantil Juntos, de València. [2010/6097]  
L'expedient ha sigut iniciat d'ofici per la Resolució de 25 de novembre de 2009 de la Direcció General d'Ordenació i Centres Docents, vist l'informe de la Inspecció Educativa en què es conclou que el centre no complix els requisits mínims de professorat establits en la legislació vigent.  
L'acord d'incoació va ser notificat al centre el 16 de desembre de 2009, i se li va concedir tràmit de vista i audiència, sense que en el termini concedit a este efecte haja manifestat el que convinguera al seu dret, ni s'hagen esmenat les deficiències posades de manifest.   
En data 20 d'abril de 2010 s'emet un informe de ratificació de l'incompliment per part de la Inspecció Educativa.  
La revocació de l'autorització concedida al Centre Privat d'Educació Infantil Juntos, de València, tindrà efectes per al curs 2010-2011. No obstant això, el centre mai va obtindre autorització plena per al funcionament, ja que va optar per presentar un compromís d'aportar abans de l'inici de les activitats educatives la relació del personal amb les seues titulacions respectives. L'esmentada relació havia d'haver sigut aprovada expressament per la Direcció Territorial d'Educació, amb un informe previ de la Inspecció Educativa, abans de l'entrada en funcionament del centre. L'esmentat requisit no ha arribat a complir-se.  
El cessament d'activitats docents d'este centre no comporta cap greu perjuí per a l'interés públic.  
Vista la Llei Orgànica 8/1985, de 3 de juliol (LODE, BOE núm. 159, de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (LOE, BOE núm. 106, de 04.05.2006), i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries.  
Vista la proposta del director general d'Ordenació i Centres Docents de data 6 de maig de 2010 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, resolc:  
Primer  
La revocació de l'autorització per incompliment dels requisits mínims del centre privat d'Educació Infantil que a continuació s'especifica a partir del curs 2010-2011.  
Denominació genèrica del centre: Centre Privat d'Educació Infantil.  
Denominació específica del centre: Juntos.  
Titular: Blanca Elena García Neuto i Ana Beatriz Pitocco.  
Domicili: C/ Poeta Mas i Ros, núm. 3.  
Localitat: València (46631).  
Província: València.  
Codi: 52002313.  
Segon  
La dita extinció donarà lloc a la corresponent inscripció en el Registre de Centres Docents de la Comunitat Valenciana.  
Tercer  
La present resolució tindrà efectes des de la data que es dicta; no obstant això, els seus efectes acadèmics es considera que es referixen a l'inici del curs escolar 2010-2011.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra la present resolució que esgota la via administrativa es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació en el termini d'un mes a comptar de l'endemà de ser notificada.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
Per als interessats que no siguen objecte de notificació, els terminis començaran a comptar des de l'endemà de ser publicada en el Diari Oficial de la Comunitat Valenciana.  
València, 6 de maig de 2010.- El conseller d'Educació: Alejandro Font de Mora Turón.